視姦?大叔狂望短裙女 港女PO相公審「唔舒服」掀罵戰 後續慘了
男人望女人,隨時被公審?有港女於網上將軍澳群組發布多張相片,指相中男子每日早上同樣時間坐在同樣位置「專望女士」,尤其是短裙女士,直至「望到冇得望」。樓主認為相關行為令人感到「唔舒服」,相當過分,提醒各位女士小心。
帖文引來網民熱議,有人感謝樓主提醒,「算唔算係視姦?」,但有更多網民批評樓主公審行為不當,「望下都唔得?」、「望下有罪咩?」、「喺香港做個正常男人真係唔容易」,又揶揄「笑死,妳公審人,點知倒轉頭俾人公審」。面對網民圍攻,樓主長文回應惹來更多網民抨擊。
事緣該港女於Facebook圍組「將軍澳主場」上載多張相片,指相中男子每日早上8時至8時20分,都會坐在7-Eleven對出位置「𥄫女」,特別是望短裙女士,「呢位男士留意咗佢一段時間。留意到佢專望女士,尤其短裙女士,有1次見到佢女中學生都會一路望,會望到冇得望為止」。
樓主表示,發現男子行為後,她會走另一路線避開,又提醒各位女士小心。
從相片見到,該男子穿紅色短袖上衣,戴「鴨嘴帽」,而相中有女士走過時,男子視線都會望向女士方向,未知是否在望相關女士。
帖文引來網民熱議,有人感謝樓主提醒,「謝謝提醒」、「算唔算係視姦?」、「呢個人我同朋友都留意咗好耐,如妳所講,佢無論係唔係靚女都會望,總之係望你個pat pat或以下咁,我兩三個月前亦都打過將軍澳警署講過,我朋友亦都同地鐵站職員講過」。
然而有更多網民批評樓主公審行為,「望下都唔得?」、「望下有罪咩?」、「妳發現咗一個正常的男人」、「喺香港做個正常男人真係唔容易」,「其實覺得呢位男士後面嘅女士更恐怖,每日0800至0820時都留意緊同一個人!」、「吓,人哋放左工望下女放鬆一下都要俾人放上來公審,男人望女有咩出奇,妳夠日日留意人哋,仲要專登計埋人哋幾點坐邊到」、「如果佢唔係阿叔,係高大靚仔又係鬼佬呢?」。亦有網民揶揄,「笑死,妳公審人,點知倒轉頭俾人公審」。
面對網民圍攻,樓主更新長文回應,呼籲網民「將心比己」,「因為我平時都係呢啲時候返工,所以先會留意到,每次都係經過就會發現。正常人行過眼尾望到有人一路望住都會有啲唔舒服啦。將心比己,自己女朋友/老婆一路咁樣俾人望住,相信唔少男士都會出聲啦」。她又說,曾猶豫是否發文公開事件,「但今次真係發現佢好過分,望下係唔會死嘅,所以我都係提下其他女士可以避開啫」。樓主回應後,網民繼續抨擊。